stanford-oval/wikipedia huggingface dataset:
דיופלוסטון של אלכסנדריה

| --- | --- |
 ברייתא:  תוספתא סוכה ד ו; אסתר רבה פתיחתא ג
 תלמוד בבלי:  תלמוד בבלי, מסכת סוכה, דף נ"א, עמוד ב'
 תלמוד ירושלמי:  תלמוד ירושלמי, מסכת סוכה,  פרק ה', הלכה א' (דפוס וילנא: דף כ"ג, עמוד א')
 שולחן ערוך:  שולחן ערוך, אורח חיים, סימן קכ"ד, סעיף ח'
 
דּיוֹפְּלוּסְטוֹן של אלכסנדריא (ביוונית: διπλόστοον או διπλόστωον) היה בית כנסת גדול באלכסנדריה, מצרים, בתקופת בית המקדש השני וגם לאחר חורבן הבית השני (בשנת 70), עד הריסתו והרג הקהילה בעת דיכוי מרד התפוצות (בשנים 115–117).
כבודן של ישראל

במקורות השונים בחז"ל מופיע בית הכנסת כשיא הפאר וההדר של עם ישראל.
תניא, רבי יהודה אומר: מי שלא ראה דיופלוסטון של אלכסנדריא של מצרים לא ראה בכבודן של ישראל.
הסופר היהודי פילון האלכסנדרוני (חי במחצית הראשונה של המאה ה-1 לספה"נ) ככל הנראה מתייחס לבית הכנסת הזה בחיבורו "המשלחת לגאיוס", בתיאורו את הפרעות נגד יהודי אלכסנדריה בשנת 38 לספה"נ (אנ'), בימי גזירת הצלם של הקיסר הרומי גאיוס קליגולה: "הואיל והיו בתי תפילה שלא יכלו להורסם או לשורפם, משום שהמוני יהודים רבים חיו בסביבתם, התנכלו להם בדרך שונה, על-ידי שחללו בהם את חוקינו ומנהגינו. בכולם הציבו את האיקוניות של גאיוס; ובגדול והמפואר שבהם הציבו צלם ארד של אדם הנוהג במרכבה וארבעה סוסים".
חורבנו של בית הכנסת במהלך מרד התפוצות נתפס כסמל בתלמוד הירושלמי עד כדי האמירה: ”באותה השעה נגדעה קרן ישראל ועוד אינה עתידה לחזור למקומה עד שיבוא בן דוד”.
מבנה בית הכנסת

המבנה היה אולם גדול, שכלל כמה אלמנטים עיצוביים:
האולם הוקף בשתי שורות כפולות של עמודים, בלשון חז"ל "סטיו לפנים מסטיו". על שמם נקרא בית הכנסת דיופלוסטון, שכן 'דיו' משמעו שניים, ו'סטון' פירושו סטיו. תיאור נוסף המובא במקורות שלמעשה מתאר את אותו המבנה הוא "כמין בסילקי גדולה", סגנון בנייה עתיק.
באמצעיתו הייתה בימת עץ, עליה עמד 'חזן הכנסת' (השמש). לפי חלק מכתבי היד הייתה זו בימה מזהב.
בבית הכנסת היו 71 כיסאות עשויים מזהב, שהיו זכר למושבי הסנהדרין. בחלק מהמקורות כתוב שהיה משובצים באבנים יקרות, כמו מושביהם של הסנהדרין בתקופת שלמה.
תכולה: שטח האולם היה עצום בגודלו. חז"ל משתמשים בביטויים הגדולים ביותר כדי לתאר את תכולתו, לפיהם בזמני שיא הכיל 1,200,000 או 60,000 איש (תלוי בגרסאות בגמרא). מקור נוסף ל-1.2 מיליון מופיע בתלמוד הבבלי, מסכת גיטין, שם מופיע שנרצחו באלכסנדריה "ששים רבוא על ששים רבוא, כפליים כיוצאי מצרים". עם זאת, מקובל על פרשני האגדה כי אין אלו ביטויים מספריים מדויקים, אלא לשון גוזמה של חז"ל באגדה, אך עצם ההתבטאות במונחים אלו מוכיחה שהיה זה אולם עצום.
הישיבה בבית הכנסת הייתה מחולקת לפי המקצועות. החייטים ישבו במרוכז, הנפחים, הצורפים וכן הלאה. בצורה זו, גם איש זר שנקלע לעיר מצא עד מהרה את מקומו בין חבריו למקצוע.
על פי דברי הירושלמי, יש המסבירים שהייתה עזרת נשים עליונה, קומה מעל.
נח חכם מונה את התומכים באמינות התיאור למרות לשון הגוזמה שמופיעה בכמה תיאורים, ביניהם יהושע גוטמן וישראל לוין. לעומתם הוא מביא את סטיבן פיין שהאריך להשוות בין תיאורי בית הכנסת לתיאורי המקדש והלשון שבה נקט התנא רבי יהודה, מה שלדעתו מהווה אמצעי ספרותי להגדיל את חשיבות בתי הכנסת לרמת מקדש מעט, ולא תיאור ממשי. חכם עצמו סובר שרבי יהודה באמצעי זה מתאר מרכז יהודי גלותי ומעודד את קיומו, במקביל למרכז הארץ ישראלי.
משמעות הלכתית

בשל גודלו העצום, לא יכלו לשמוע את שליח הציבור בכל שטח בית הכנסת. בשל כך היה עומד השמש על הבימה האמצעית, וכשהגיע שליח הציבור לסיום ברכה היה מניף 'סודרין', סימן לכולם שיענו אמן.
פוסקי ההלכה דנים כיצד ענו אמן על ברכה שלא שמעו, שכן היא נחשבת אמן יתומה. יש שהסבירו כי האיסור על עניית אמן יתומה היא רק בברכה שיוצאים בה ידי חובה, כמו תפילה, ובבית הכנסת הייתה הנפת סודרין רק על ברכות אחרות, כמו ברכות התורה. אחרים מסבירים שאכן היו עונים בצורה זו גם על ברכות התפילה, מכיוון שהם ידעו איזה ברכה מברך כעת שליח הציבור, לפי סדר התפילה, ומספיקה הידיעה גם ללא שמיעה מפורשת.
סופה של הקהילה

על פי המסופר בחז"ל, בא אחד הקיסרים לכבוש את אלכסנדריה, דרכו למצרים התקצרה לכדי מחצית – במקום עשרת ימי הפלגה הספיקו חמישה ימים. בכניסתו לבית הכנסת שמע שקוראים בתורה את הפסוק: ”ישא ה' עליך גוי מרחוק... כאשר ידאה הנשר”, והוא ראה בזה סימן מן השמים, שהוא הנשר שהקדים להגיע ועליו להורגם. לפי נח חכם הנשר אינו רק דימוי למהירות ההגעה, אלא גם לסמל הלגיון הרומי.
חז"ל בשלושת המקורות מסבירים מדוע נענשו, משום שעברו על איסור חזרה למצרים. בירושלמי ובמדרש מופיע גם סיפור העלילה שבעקבותיה בא טראיאנוס על יהודי אלכסנדריה. בנו של הקיסר נולד בתשעה באב בו היהודים מתאבלים, ובחנוכה נפטר. לאחר התלבטות ודיון החליטו היהודים להדליק נרות בסתר, על אף שזה יכול להתפרש כשמחה למותו של בן הקיסר. קבוצת מלשינים הלשינה על היהודים לאשתו של הקיסר, שדרבנה את בעלה להלחם בהם.
זהות הכובש

במדרש האגדה אסתר רבה מופיע שזהו "טרכינוס שחיק עצמות", ובירושלמי נכתב "טרוגיינוס הרשע", הכוונה לקיסר הרומאי טראיאנוס (קיסר בשנים 98–117), שדיכא את מרד התפוצות.
בתלמוד הבבלי, מסכת סוכה לעומת זאת, כתוב כי המלך שהרגם הוא "אלכסנדרוס מוקדן" (כבש את מצרים בשנת 332 לפנה"ס), אך רבים מערערים על הגרסה הזו בגמרא. רבי יצחק אברבנאל מוחק את המילה "מוקדון", ומציין שכוונת הגמרא לאלכסנדרוס מלך רומי, שחי כמאה וחמישים שנה לאחר החורבן [דרושה הבהרה]. הוא מסתייע לדבריו מהטענה כי אלכסנדר מוקדון חי בתחילת תקופת בית המקדש השני, ועל שמו נקראה העיר 'אלכסנדריה'. גם בספר 'ערוך לנר' כותב שהמילים 'אלכסנדרוס מוקדון' הם טעות סופר, ובמקומם יש לגרוס "טרגיינוס", וכפי גרסת הירושלמי. הגאון מווילנה גורס "טרכינוס", כגרסת המדרש.
בתלמוד בבלי, מסכת גיטין, דף נ"ז, עמוד ב' המדברת על אותו אירוע, מופיעה גרסה שלישית, "אדריינוס" (קיסר רומא בשנים 117–138), אולם גם שם המגיהים מציינים שזו טעות סופר, ומתקנים לטראיאנוס או אלכסנדר.
ראו גם

איסור חזרה למצרים
מרד התפוצות
בית הכנסת אליהו הנביא
הערות שוליים

1 2  שאול ליברמן, תוספתא כפשוטה, סוכה, ד, 17, טקסט דיגיטלי באתר ספריא
↑  על פי שאול ליברמן, תוספתא כפשוטה, סוכה, ד, ו ונוספים, כגון: אריה כשר, תרגום "המשלחת לגאיוס", בתוך כתבי פילון האלכסנדרוני בעריכת סוזן דניאל-נטף, כרך ראשון, עמ' 88, הערה 177: "זכרו של בית הכנסת הגדול באלכסנדריה נשתמר גם במסורת התלמוד".
↑  פילון האלכסנדרוני, המשלחת לגאיוס, 134 (תרגום אריה כשר).
1 2  תלמוד ירושלמי, מסכת סוכה,  פרק ה', הלכה א' (דפוס וילנא: דף כ"ג, עמוד א')
↑  כתב יד ב' בבבלי, וכן בכד הקמח; אך גרסתם יחידאית ושונה משאר המקורות; ראו ליברמן על התוספתא
↑  תלמוד בבלי, מסכת גיטין, דף נ"ז, עמוד ב'
↑  ראו למשל רשימה במקורות האגדה סגנונה ודרכיה, באתר "רציו", בפיסקה "מדות ומספרים"
↑  כך מצדד ליברמן, על פי דברי רמא"ש, בית תלמוד של ווייס, ח"ד, עמוד 200, באתר היברובוקס
1 2  נח חכם, "מהדר לקלון: על חורבנה של יהדות מצרים בספרות חז"ל", תרביץ כרך ע"ב, תשס"ג (המאמר זמין לצפייה במאגר JSTOR לאחר הרשמה) [דרושה הבהרה]
↑  ספר הערוך, ערך אמן, מוכיח מתלמוד ירושלמי במסכת סוכה, פרק ה', הלכה א'
↑  תוספות, מסכת סוכה, דף נ"ב, עמוד א', ד"ה וכיון
↑  תלמוד בבלי, מסכת סוכה, דף נ"א, עמוד ב'; תלמוד ירושלמי, מסכת סוכה,  פרק ה', הלכה א' (דפוס וילנא: דף כ"ג, עמוד א'); אסתר רבה פתיחתא ג
↑  זהותו משתנה במקורות השונים ובגרסאות שונות
↑  דברים, כ"ח, מ"ט.
↑  אסתר רבה פתיחתא ג
↑  בהקדמה לספר מלכים
↑  ראה כאן לדיון נוסף ומגיהים נוספים שהולכים בשיטתו
ד'תתפ"ז

ד'תתפ"ז (4887)  היא שנה עברית  אשר  החלה ביום א' בתשרי, אור ל-20 בספטמבר 1126 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 1127. שנה מסוג בחג, איננה מעוברת, ואורכה 353 ימים. זו שנה ראשונה לשמיטה.
נפטרו

רבי ברוך בן יצחק אבן אלבאליה, מתלמידיו של הרי"ף (נולד בד'תתל"ז)
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
האזור הפולני בעיראק

חלוקת עיראק לאזורי כיבוש. האזור הפולני מסומן בוורוד
האזור הפולני בעיראק (בפולנית: Polska strefa w Iraku) היה כינויו של אזור בעיראק, אשר בין השנים 2003–2008 נוהל בידי צבא פולין מטעם נאט"ו.
ב-2003 הצטרפה פולין למדינות נאט"ו והכריזה מלחמה על משטרו של סדאם חוסיין. במלחמת עיראק שלחה שלחה לעיראק 2,500 חיילים, אשר צורפו לעוד חיילים מ-22 מדינות נוספות ליצירת הדיוויזיה הרב-לאומית מרכז-דרום. מכיוון שהכוחות הפולניים היו המשמעותיים ביותר בדיוויזיה, היא הייתה נתונה תחת פיקודם. לאחר סיום כיבוש הארץ, חולקה עיראק בידי מדינות ברית נאט"ו לארבעה אזורי כיבוש: הצפוני והאמצעי, בניהול צבא ארצות הברית, הדרומי בפיקוח צבא בריטניה, והמרכז-דרום בפיקוח צבא פולין.
אזור הכיבוש הפולני הקיף את המחוזות אל-קאדסיה, כרבלא, באבל וואסט. באזור זה נמצאה אוכלוסייה של כ-5 מיליון תושבים הפרוסים על פני 65,632 קמ"ר. הכוחות הפולניים עסקו בעיקר בלוחמה בטרור, ובהמשך שימשו גם כמאמנים ויועצים עבור הצבא והמשטרה של המדינה הדמוקרטית שהקימו המעצמות בעיראק. הבסיס הפולני הראשי היה בתחילה מחנה באבל, ובהמשך עבר למחנה אקו. עם זאת, ב-2004 החליטה ספרד להסיג את כל כוחותיה מעיראק, ובעקבות כך הסיגו גם מדינות מרכז אמריקה את חייליהן. בשל כך, נאלצו הפולנים להעביר את נג'ף לשליטת האמריקנים. בהדרגה החלו עוד ועוד מדינות לעזוב את האזור, ופולין עצמה החלה לצמצם את כוחותיה. ב-2005 היו באזור רק 900 חיילים פולנים. ב-2006 נאלצו הפולנים להעביר גם את באבל לאמריקנים. ב-2008 עזב אחרון החיילים הפולנים את עיראק ואזור הכיבוש בוטל. בסך הכל איבדה פולין 25 אנשים בלחימה בעיראק.
האסכולה המאתורידית

האסכולה המאתורידית (בערבית: ماتريدية) היא זרם תאולוגי מרכזי באסלאם הסוני. האסכולה נקראת על שם אבו מנצור אל-מאתורידי, והיא קרובה בתפיסותיה לאסכולה האשערית. המאתורידים האשעריים והעטאריים, הם כולם חלק מהרוב המוסלמי, שהוא סוני. אחד מהטקסטים הקדומים ביותר באסלאם: אל עאקידה אל טאהוויה הוא טקסט מאתורידי.
נקודות בהן נבדלים המאתורידים מהאשעריים הם טבעה של האמונה ומקומו של הגורם האנושי.
המאתורידים גורסים שהאמונה (אימאן) אינה פוחתת או גוברת כי אם נותרת יציבה. האדיקות הדתית (טאקווה) היא  אשר פוחתת או גוברת. בניגוד לאשעריים אשר גורסים כי האמונה עצמה פוחתת או גוברת.
עוד גורסים המאתורידים כי מוחו של האדם יודע, ללא סיוע ממקור אלוהי, שכמה מהחטאים הגדולים כמו שתיית אלכוהול ורצח הם רעים מיסודם. האשעריים לעומת זאת טוענים שללא סיוע אלוהי לא יודע האדם מה רע ומה טוב מה חוקי ומה לא.
נקודה נוספת בה נבדלים האשעריים מהמאתורידים היא החנינה לכמה מאלו שאינם מוסלמים בחיי העולם הבא. האימאם אל-ע'זאלי טען כי הלא-מוסלמים שלא הגיעה אליהם בשורת האסלאם או הגיעה אליהם בדרך מעוותת, אינם נושאים באחריות לכך בעולם הבא. המאתורידים לעומת זאת טוענים שקיומו של האל הוא כה ברור וגלוי שמי שניחנו ביכולת חשיבה וזמן לחשוב (לא אלה המוגבלים שכלית למשל) ולא הגיעו אליהם המסרים של  האסלאם, ובכל זאת לא מאמינים באלוהים ימצאו את עצמם באש הגיהנום, ומי שאינם מוסלמים ומאמינים באלוהים אך מסריו של האסלאם לא הגיעו אליהם, יזכו לחנינה בעולם הבא.
תפיסה תאולוגית זו פופולרית במקומות בהם נפוצה האסכולה החניפית כמו: בטורקיה, מרכז אסיה, פקיסטן והודו.
ראו גם

אשעריה
כנס גרוזני בצ'צ'ניה
האסכולה המילטית

האסכולה המילטית היא האסכולה הפילוסופית המוקדמת ביותר בפילוסופיה הקדם סוקרטית שהתקיימה בסביבות המאה ה-6 לפני הספירה.
בני האסכולה המילֵטית היו פילוסופים אשר הניחו את הבסיס למדע היווני בכך שהוציאו מהתאולוגיה והמיתוס את המקריות. על פי פילוסופים אלו, אין התרחשויות חד פעמיות נבדלות אחת מן השנייה, אלא מדובר במערכת העובדת בכוחות פנימיים.
מקור השם הוא בעיר מילֵטוֹס שבחופי איוניה (טורקיה של היום), משם יצאו מייסדי הפילוסופיה היוונית: תאלס, אנכסימנדרוס ואנאקסימנס. פילוסופים אלה היו מיוחסים ועשירים, וכך היה להם פנאי לעסוק בפילוסופיה.
בהשפעת סוקרטס אנו מפרשים את תורתם באמצעות שאלות ותשובות, ומציגים את המילטים כאילו הם שואלים:

מהו העולם? או, ליתר דיוק, מה הם 'כל הדברים'? מה היחס בין היציבות והחוקיות ובין השינוי והתנועה?
ההגות המילטית

המילטים חיפשו עיקרון אחד שיסביר את כל המציאות - את כל העולם. במקום להשתמש במילה 'עולם' (קוסמוס) הם השתמשו במילה 'הכל' (פאנטה). את אחדות העולם הם הסבירו במונחים של אחדות החומר העומד ביסודו של העולם. מכאן שהם תפסו את הריבוי כדבר שאינו אמיתי, וכתופעה בלבד.
לאותו עקרון חומרי, או אותו חומר אחד שהוא מקור העולם והדבר הקבוע העומד ללא שינוי מאחורי העולם, הם קראו 'הראשית' (ארכי - arche).
בניגוד לתפיסה המיתית, החוקיות אצל המילטים תופסת הן לגבי העולם עתה, והן לגבי העולם בהיווצרותו.
העולם הוא מערכת ולא אוסף של אירועים ללא קשר הדדי.
העולם נתפס כאורגני ולא כמכני.
אצל הפילוסופים המילטים לא היה מושג של חומר, ולכן לא הייתה הבחנה בין חומר למה שאינו כזה. מבחינתם להיות הוא להיות גוף. משום כך גם החוקיות נתפסה כחומר. בעיה זו מנעה בין היתר את התפתחות החשיבה המילטית.
החקירות הן אינטואיטיביות וספקולטיביות ולא ניסיוניות. הצבעה על עקרון המסביר תהליך, נחשבת הוכחה מספקת.
עוסקים בסיבות ולא בתכליות.
תפיסת העולם שלהם סינתטית - העולם ניתן להבנה רק בכוליותו; ולא אנליטית - העולם ניתן להבנה רק על ידי ניתוחו לגורמים.
הניסיון למצוא דבר אחד שגם קיים כתופעה אחת בעולם, וגם מסביר את כל התופעות בעולם, הביא את הפילוסופיה המילטית למעגל בלתי פתיר.
| פילוסופיה קדם-סוקרטית |
| --- | --- | --- |
| האסכולה המילטית | תאלס • אנכסימנדרוס • אנכסימנס |  |
| האסכולה הפיתגוראית | פיתגורס • אלקמאון מקרוטון • היפאסוס • פילולאוס • ארכיטאס |  |
| אפסוס | הרקליטוס |  |
| האסכולה האלאטית | קסנופנס • פרמנידס • זנון מאליאה • מליסוס |  |
| האסכולה הפלורליסטית | אנכסגורס • ארכלאוס • אמפדוקלס |  |
| האסכולה האטומיסטית | לוקיפוס • דמוקריטוס |  |
| סופיזם | פרוטגורס • גורגיאס פרודיקוס • היפיאס • פרקידס • היפון • דיוגנס מאפולוניה |  |
ראו גם קטגוריה:פילוסופים קדם-סוקרטים
ערך זה הוא קצרמרבנושא פילוסופיה. אתם מוזמנים לתרום לוויקיפדיה ו.
ד'תתפ"ד

ד'תתפ"ד (4884)  היא שנה עברית  אשר  החלה ביום א' בתשרי, אור ל-22 בספטמבר 1123 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 1124. שנה מסוג זשג, איננה מעוברת, ואורכה 355 ימים. זו שנה חמישית לשמיטה.
נפטרו

יוסף אבן סהל
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
האשה (מאכל)

| --- | --- |

 
 מאכלים
 סוג:  צלי קדירה 
 מוצא:  הולנד 
 מרכיבים עיקריים:  בשר 
 
הַאשֶה (בהולנדית: Hachée) הוא נזיד מהמטבח ההולנדי מסורתי המבוסס על קוביות בשר, דגים או עופות וירקות.
מאפיינים

האשה על בסיס בשר בקר, בצל, חמאת תפוחים, לחם או לחמנייה ודבר מה חומצי כלשהו (בדרך כלל חומץ או יין) היא דוגמה טיפוסית למטבח ההולנדי המסורתי. לרוטב הבשר הסמיך מוסיפים ציפורן ועלי דפנה. הנזיד מוגש בדרך כלל עם תפוחי אדמה. הולנדים עשויים לשלב מדי פעם האשי עם הוטספוט.
מקור המנה

המילה hachée בצרפתית פירושה קצוץ או טחון, בהיותו חלק העבר של הפועל hacher – לקצוץ או לטחון. Hachées תוארו במזנונים מימי הביניים, אם כי המתכון המדויק בדרך כלל אינו מתואר. מקורו של התבשיל כנראה בשימוש חוזר בבשר שבושל בסיר הולנדי (דומה לפויקה) יחד עם ירקות שהיו זמינים באותו הזמן. הוסיפו יין או חומץ כדי להפוך את הבשר לרך יותר.
הערות שוליים

↑  "Hachée (pronounced in the French way)"
↑  "37x Typisch Nederlandse eten. De beste gerechten". 12 בדצמבר 2021. {{cite web}}:  (עזרה)
דלקת רב-עורקית קשרית

| --- | --- |

 תחום:  אימונולוגיה 
 תסמינים:  דלקת 
 קישורים ומאגרי מידע
 DiseasesDB:  10228
 MeSH:  D010488
 MedlinePlus:  001438
 סיווגים
 ICD-10:  M30.0
 ICD-11:  4A44.4 
 
תכשיר פתולוגי של לב עם עורקים כליליים נגועים בדלקת רב -עורקית קשרית. נראות ההתרחבויות הקשריות של העורקים.
דלקת רב-עורקית קשרית (באנגלית; Polyarteritis nodosa) היא דלקת של כלי דם בינוניים וקטנים במהלכה נפגעים דופנות עורקים רבים בכל הגוף באופן בלתי רציף. הרקמה הנפגעת מוחלפת ברקמה צלקתית חלשה היוצרת מפרצת של כלי הדם הנראית כקשרית (Nodule). הממצא הפתולוגי האופייני למחלה הם כלי דם עם מספר קשריות הנראות כמחרוזת.
המחלה שכיחה יותר בגברים. יכולה להופיע בכל גיל אבל בעיקר בגילאים 45 - 65.
סיבת המחלה אינה ברורה אבל חושבים שהגורם לה הוא תצמידים חיסוניים (של אנטיגן ונוגדן) השוקעים בדפנות הדם ומתחילים את התהליך הדלקתי. בחולים רבים של הפטיטיס B והפטיטיס C מתפתחת דלקת רב-עורקית קשרית כנראה בגלל תגובה חיסונית של הגוף. תגובת המחלה לטיפול מדכא חיסון מחזקת את ההשערה של תפקיד המערכת החיסונית במחלה.
תסמיני המחלה

תסמינים כלליים: חום ממושך, חולשה, עייפות, חוסר תיאבון, ירידה במשקל וכאבי שרירים ומפרקים.
תסמינים הקשורים בנזק האיסכמי הנגרם לאברים שונים: עור, לב, כליות מערכת העצבים ומערכת העיכול:
עור - ב-40% מופיעה פריחה עדינה בצבע סגול הנקראת Livedo reticularis. היא נגרמת על ידי גודש בורידונים כתוצאה מסתימת הנימים על ידי קרישי דם. כן יכולים להופיע כיבים נמקיים בגלל חסימת כלי דם לעור, בעיקר ברגליים.
לב - תעוקת חזה, אוטם שריר הלב, אי-ספיקת לב, דלקת קרום הלב, הפרעות בקצב הלב.
כליות - פגיעה באספקת דם לכליה גורמת ליתר לחץ דם ולהתפתחות אי ספיקת כליות בדרגות שונות.
מערכת העצבים - נזק למערכת העצבים המרכזית יכול לגרום להתקפים אפילפטיים ולאירוע מוחי. נזק למערכת העצבים הפריפרית יכול לגרום להפרעות מוטוריות ותחושתיות.
מערכת העיכול - הפרעות באספקת דם למערכת העיכול יכולות לגרום לכאבי בטן קשים ולאוטמים במעיים, כבד ולבלב.
אבחנה > בדיקות מעבדה

אין בדיקה ייחודית למחלה. בדיקות הדם מראות סימנים של תהליך דלקתי כמו שקיעת דם מוחשת ורמות גבוהות של חלבון מגיב C. חשוב לבדוק נוכחות נגיף הפטיטיס B והפטיטיס C. בפגיעה כלייתית יש עליה ברמת הקראטינין בדם והופעת חלבון בשתן. בפגיעה בכבד מודגמת הפרעה בתפקודי כבד. ב-30% יש עליה ברמת הגמא גלובולין.
אבחנה > ביופסיה

אפשר לקחת ביופסיה מרקמות נגישות כמו עור, עצבים פריפריים, שרירים ואשכים. בהיסטולוגיה רואים תהליך דלקתי שמורכב מתסנין של לויקוציטים ונמק של דופן העורק עם סתימת החלל.
אבחנה > דימות

יש להדגים את כלי הדם עם הקשריות על ידי הזרקת חומר ניגוד לכלי הדם (אניוגרפיה) או הזרקה תוך ביצוע טומוגרפיה ממוחשבת (CTA - Computerized Tomography Angiography) או דימות תהודה מגנטית (MRA - Magnetic Resonance Angiography).
טיפול

יש צורך באבחון והתחלת טיפול בהקדם. ללא טיפול מתקדמת המחלה עד למוות תוך שבועות או חדשים כתוצאה מסיבוכים בכליות, בלב, במוח ובמערכת העיכול.
מטרת הטיפול הוא לדכא את מערכת החיסון. התרופה הנבחרת היא פרדניזון בשילוב ציקלופוספמיד. כמו כן יש לטפל בתרופות הייחודיות נגד נגיפי הפטיטיס B או C
הערות שוליים

↑  Poly - רבים, Arteritis - דלקת עורק, Nodule - קשרית
| --- | --- |
בקרת זהויות :  NDL: 00565647 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דיסניקווסט

| --- | --- |

 מידע כללי
 סוג:  פארק שעשועים 
 מיקום:  פלורידה 
 מדינה:  ארצות הברית 
 בעלים:  חברת וולט דיסני 
 הקמה ובנייה
 תקופת הבנייה:  ?–1998
 תאריך פתיחה רשמי:  1998 
 קואורדינטות:  28°22′13″N 81°31′20″W﻿ / ﻿28.3703°N 81.5221°W﻿ / 28.3703; -81.5221
 אתר רשמי
  (למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי דיסניקווסט(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי דיסניקווסט
 
דיסניקווסט (באנגלית: Disney Quest) היה פארק שעשועים מקורה בדאונטאון דיסני באתר הנופש דיסניוורלד שבפלורידה. פארק השעשועים הוקם בתוך מבנה ללא חלונות בן חמש קומות. הפארק כלל משחקי וידאו, מסמכי אינטרנט ומשחקי מציאות מדומה. הפארק נסגר ב-2017.
היקף הפרויקט

הפרויקט נועד להביא את המותג של דיסני לערים רבות בארצות הברית ולאוכלוסיות שאין ביכולתן, מבחינה כלכלית, להגיע לפארקי השעשועים של החברה. על פי התכנון המקורי היה הפרויקט אמור להיבנות בכל הערים העיקריות בארצות הברית.
פארק השעשועים הראשון נבנה בשיקגו אולם בשל ההצלחה הנמוכה ומיעוט המבקרים הוא נסגר ב-4 בספטמבר 2001. בעקבות הכישלון של האתר בשיקגו בוטל הפרויקט, הופסקה הבנייה של המבנה בפילדלפיה ובוטלה הבנייה המתוכננת לאתר הנופש דיסנילנד שבקליפורניה. הפארק היחיד שנותר בפעולה הוא הפארק בפלורידה.
חברת הבידור המקומי של דיסני אשר תפעלה את האתרים העבירה את השליטה והתפעול באתרים לחברת וולט דיסני וורלד.
יום הפעילות האחרון של דיסניקווסט היה ב-2 ביולי 2017, והוא נהרס כמה חודשים לאחר מכן. מחליפתו, חוויית ה-NBA, נפתחה רשמית ב-12 באוגוסט 2019. עם זאת, עקב מגפת ה-COVID-19, המקום נסגר במרץ 2020, וכל השחקנים האורחים פוטרו באוקטובר באותה שנה. ב-16 באוגוסט 2021, דיסני הודיעה שהמקום לא ייפתח מחדש.
תכנון

מתוך מטרה לחסוך בעלויות, הפארקים המתוכננים היו אמורים להיות זהים בצורתם ובגודלם, וכן בסידור מערך המתקנים בהם. מערך המתקנים תוכנן להיות מודלרי, והמתקנים תוכננו להיות מוחלפים מדי כמה שנים. תכנון זה נועד לאפשר לכל אתר ואתר להשקיע במתקנים שונים מתקציבו הוא ובהתאם לרווחיו. לאחר הכישלון של הפרויקט בשיקגו הוחלט שלא להחליף את המתקנים שבפארק בפלורידה בקצב המתוכנן.
מבנה הפארק

הפארק הוא מבנה בן חמש קומות. המבקרים נכנסים לקומה הראשונה, עולים לאולם המרכזי בקומה השלישית וממנו יש גישה ליתר קומות המבנה.
מבנה הפארק > הקומה הראשונה

בקומה זו נמצא מתקן שודדי הקאריביים: הקרב על זהב שודדי הים - במתקן זה עומד המבקר על סיפון קטן של ספינת פירטים, כל המבקרים לובשים משקפי תלת־ממד. אחד המבקרים מסובב את הספינה על ידי סיבוב ההגה שלה, ויתר המבקרים יכולים לירות בתותחי הספינה על ספינות אחרות ומפלצות ימיות.
מתקן אחר המצוי בקומה זו הוא מתקן המסע בג'ונגל הווירטואלי - מתקן זה כולל רפסודה מתנפחת בה נוסעים המבקרים במורד נהר פרה היסטורי ומנסים להימלט מדינוזאורים. לעיתים נרטבים המבקרים ממים אמיתיים.
מבנה הפארק > הקומה השנייה

בקומה זו שלושה מתקנים:
הר החלל המדומה (CyberSpace Mountain) – במתקן זה מתכנן המבקר רכבת הרים באמצעות תוכנת תכנון ממוחשבת, ולאחר מכן יושב בסימולטור מדמה תנועה ו"נוסע" ברכבת ההרים שתכנן.
השטיח המעופף הקסום של אלאדין (Aladdin's Magic Carpet Ride) – מתקן מציאות מדומה בו באמצעות מתקן שלובש המבקר על ראשו הוא נוסע דרך העיר אקרבה ומנסה לאסוף יהלומים ולנצח את ג'פאר.
האקדמיה לאנימציה (Animation Academy) – שיעורים באנימציה.
מבנה הפארק > הקומה השלישית

פינבול סופר ברווז (Mighty Ducks Pinball Slam) – שחקנים מזיזים את הברווז שלהם ובאמצעותו שולטים במשחק הפינבול.
משגרי החלל של באז שנות אור – המבקרים מנסים לנווט מכוניות מתנגשות מעל כדורי קצף המצויים על הרצפה. בעוברם מעל הכדורים אלה נבלעים מתחת למכונית ומבקרים יכולים לירות אותם באמצעות תותחים המותקנים במכונית על מכוניות אחרות. פגיעה ישירה במכונית אחרת גורמת לאותה מכונית לאבד שליטה ולהסתובב במקום מספר שניות.
מבנה הפארק > הקומה הרביעית

לרכב על קומיקס 4 (Ride the Comix 4) – מתקן מציאות מדומה בו באמצעות קסדת מציאות מדומה המבקרים נכנסים לעולם של ספרי קומיקס ונלחמים באויבים באמצעות חרבות לייזר. שישה מבקרים מהווים קבוצה, רואים את התנועות האחד של השני באמצעות המציאות המדומה ונלחמים יחד באויבים.
מבנה הפארק > הקומה החמישית

פלישה! טרור חייזרי – מפגש עם חייזרים (Invasion! An ExtraTERRORestrial Alien Encounter) – ארבעה משתתפים משחקים יחד במתקן מציאות מדומה בו המטרה היא לירות בחייזרים ולהציל אסטרונאוטים.
מבנה הפארק > מתקנים שבוטלו

גלישת מערת הפלאים – אומגה בה גלשו המבקרים מגובה של 46 מטרים (מהקומה השלישית לראשונה).
אוצר האינקה – המבקרים הניעו מכוניות באמצעות הנעה מרחוק במטרה לעבור במבוך. מי שהניע את הרכב ראה את המסלול מבעד מצלמה המותקנת על הרכב. מבקרים שעמדו קומה מעל ראו את המבוך כולו ויכלו לצעוק הנחיות למסיעים.
מראות הקסם – מתקן שהיה ממוקם בקומה השנייה, בו יכלו המבקרים לצלם את עצמם ולהפוך את עצמם לדמויות הנפשה.
הרקולס – משחק קבוצתי שהיה אחד הפופולריים ביותר במתקן, בו שיחקו שישה משתתפים בדמויות מהסרט "הרקולס" באמצעות ג'ויסטיק. המתקן הוחלף במתקן שודדי הקריביים.
משחקים אחרים

במתקן משחקי מחשב קלאסיים רבים אחרים כגון פק מן, אסטרואידים, דונקי קונג ועוד.
עלות

בעת פתיחת הפארק הייתה הכניסה לכל מתקן ומתקן משולמת בנפרד באמצעות כרטיסי אשראי שניתן היה לטעון אותם ושילמו בהם על כל משחק ומשחק, אולם בשל הביקורות על שיטה זו היא בוטלה ונקבע מחיר אחיד הכולל שימוש בכל המתקנים.
אחת התחנות של מתקן "השטיח המעופף הקסום של אלאדין"
הוג'איזם

הוג'איזם הוא זרם אידאולוגי-קומוניסטי מרקסיסטי-לנינסטי, אנטי-רוויזיוניסטי, הקרוי על שם המנהיג של אלבניה בשנים של לאחר מלחמת העולם השנייה, אנוור הוג'ה, אשר הגה את עיקריו. ההוג'איזם התפתח בסוף שנות השבעים, לאחר שנוצר קרע בתנועה המאואיסטית, בעקבות מחלוקת אידאולוגית בין המפלגה הקומוניסטית של סין לבין מפלגת העבודה האלבנית.
הוג'ה התנגד לתפיסת "שלושת העולמות" של הסינים, וכן להנהגתו של מנהיג סין דנג שיאופינג. תומכי ההוג'איזם ממשיכים את המורשת של יוסיף סטלין, ואת שיטות הארגון של רוסיה הסובייטית בתקופת סטלין, ורואים בתפיסות קומוניסטיות אחרות כ"רוויזיוניסטיות". הוג'ה התנגד להתערבות של ברית המועצות, סין ויוגוסלביה בענייני מדינות קומוניסטיות אחרות, וכינה התערבות מסוג זה כ"סוציאל-אימפריאליזם", ותמך בזכות של עמים ומדינות להגיע לסוציאליזם בדרכים שונות, בהתאם לתנאים של המדינה.
בשנת 1978 הכריז הוג'ה כי אלבניה היא המדינה היחידה שממשיכה נאמנה את מסורת המרקסיזם-לניניזם. אלבניה בהנהגתו הצליחה לסחוף אידאולוגית חלקים גדולים מהתנועה המאואיסטית, בעיקר באמריקה הלטינית, ביניהן המפלגות הקומוניסטיות בברזיל, באקוודור ובקולומביה.
דורותי פ. רייס

| --- | --- |
אין תמונה חופשית
 לידה:  11 ביוני 1922 ברוקלין, ארצות הברית 
 פטירה:  25 בפברואר 2017 (בגיל 94) 
 מקום לימודים:  ברוקלין קולג' 
 מוסדות:  אוניברסיטת קליפורניה בסן פרנסיסקו 
 פרסים והוקרה:  עמית האיגוד האמריקני לסטטיסטיקה (1977) 
 
דורותי פ. רייס (11 ביוני 1922 – 21 בפברואר 2017) הייתה סטטיסטיקאית אמריקנית, שהתמחתה בניתוח נתוני בריאות. היא תרמה תרומה מכרעת לייסוד תוכנית הביטוח הרפואי הפדרלית – מדיקר.